Apsingis
Apsingė arba Apsingis – ežeras Lietuvoje, Alytaus rajone, 18 km į pietus nuo Alytaus, 1 km į pietus nuo Makniūnų. Ežero ilgis iš šiaurės į pietus – 0,82 km, plotis – iki 0,24 km. Altitudė 118,2 m. Vakarinis ir rytinis krantai aukšti, šiaurinis ir pietinis – žemi. Krantai ištisai apaugę medžiais ir krūmais. Ežerą supa Makniūnų miškas, tik vakarinėje pakrantėje plyti dirbami laukai. Pietuose išteka Apsingės upė (Nemuno intakas). Šiaurės vakarinėje pakrantėje yra Makniūnų kaimo pietinė dalis.